# data[].attributes.body
Sunčeva svjetlost je vrlo važna za razvoj biljaka i za fotosintezu. Fotosinteza je proces u kojem se energija sunčeva zračenja pretvara u kemijsku energiju pohranjenu u organskim molekulama. Sunčeva svjetlost se sastoji od spektra boja pa nas je zanimalo pod kojim će svjetlom salata najuspješnije rasti, odgovor je crveno svjetlo.

# data[].attributes.body
U istraživanju su se koristile zimska salate posavke (Lactuca sativa var. capitata), četiri folije različitih boja (plava, zelena, crvena, žuta), plastični štapovi za učvršćivanje folija, posude za biljke te zemlja za sobno bilje. Za rad u laboratoriju korišten je: mikroskop, predmetno stakalce, pokrovno stakalce, nožić za pripremu preparata, infekcijska šprica i pinceta.

# data[].attributes.body
1. Sadnja salate- U dvije posude za sjetvu stavljen je humusni supstrat za uzgoj bilja te su posijane sjemenke salate. U posude je stavljeno oko 160 sjemenki na dubinu od 1 cm.

2. Presađivanje sadnica- Kada su sadnice imale četiri lista, bile su spremne za presađivanje. Odbrane su one koje su bile najzdravije i najrazvijenije.

3. Postavljanje folija- Pripremljene su folije različitih boja (zelena, plava, žuta, crvena). Svakom folijom prekrivene su dvije posude.  Između ruba posude i ruba folije ostavljen je prazan prostor kako sadnice ne bi ostale bez zraka i smještene su u plastenik.

4. Mjerenje sadnica- U razdoblju od tri mjeseca (listopad, studeni i prosinac 2014. godine), promatran je razvoj salate. Promjene u dužini, širini i broju listova mjeren je ravnalom. Rezultati su pisani u tablice.

5. Mikroskopiranje listova- Nakon što je salata dosegla svoju punu veličinu, od svake sadnice odrezan je jedan list. Preparati su položeni na predmetno stakalce. Kapaljkom je dodana kap vode. Sve je prekriveno pokrovnim stakalcem. Preparat je promatran pod povećanjem od 10 000x. Mikroskopiranjem je utvrđen broj i veličina kloroplasta te njihov smještaj u listu.

# data[].attributes.body
Istraživanje je započeto 16. listopada 2014. i trajalo je do 23. siječnja 2015. Mjerenje salate je započeto 19. studenog 2014., a zadnje mjerenje je bilo nakon 42 dana. Kraj eksperimenta s uspoređivanjem je bio 23. siječnja 2015.g. Sadnice su niknule nakon 6 dana. Sve su sadnice salate bile smještene na istočnoj strani plastenika, na istoj temperaturi te su dobivale jednaku količinu sunčeve svjetlosti tijekom istraživanja. Rezultate su obrađeni statistički te prikazani tablično.

# data[].attributes.body
Kod salate uzgajane pod crvenom folijom, od 19. studenog do 31. prosinca 2014. godine, prosječni broj listova se promijenio za 7. Prosječna duljina lista se u prethodno navedenom razdoblju promijenila za 2 cm, a širina se, također, promijenila za 2 cm.

# data[].attributes.body
Salata uzgajana pod crvenom folijom ima velik broj kloroplasta u stanicama, koji su gušće raspoređeni na gornjoj strani lista.

# data[].attributes.body
Salata pod crvenom folijom daje najbolje rezultate - ima najveću promjenu broja listova i najveću promjenu širine listova.

Kod sadnica salate uzgajane pod crvenom folijom je bila najveća promjena broja listova (7) i širine lista (2 cm). Dokazano je da su pod utjecajem crvene svjetlosti biljke porasle i do četiri puta brže nego li one koje su uzgajane na običnoj sunčevoj svjetlosti